CELEX: 62008CN0408
Language: da
Date: 2008-09-22 00:00:00
Title: Sag C-408/08 P: Appel iværksat den 22. september 2008 af Lancôme parfums et beauté & Cie SNC til prøvelse af dom afsagt den 8. juli 2008 af Retten i Første Instans (Anden Afdeling) i sag T-160/07, Lancôme mod KHIM — CMS Hasche Sigle

10.1.2009   
            
            
               DA
            
            
               Den Europæiske Unions Tidende
            
            
               C 6/9
            
         Appel iværksat den 22. september 2008 af Lancôme parfums et beauté & Cie SNC til prøvelse af dom afsagt den 8. juli 2008 af Retten i Første Instans (Anden Afdeling) i sag T-160/07, Lancôme mod KHIM — CMS Hasche Sigle
   (Sag C-408/08 P)
   (2009/C 6/16)
   Processprog: fransk
   Parter
   
      Appellant: Lancôme parfums et beauté & Cie SNC (ved Rechtsanwalt A. von Mühlendahl)
   
      De andre parter i appelsagen: Kontoret for Harmonisering i det Indre Marked (Varemærker og Design) og CMS Hasche Sigle
   Appellanten har nedlagt følgende påstande
   
               —
            
            
               Dommen afsagt den 8. juli 2008 af Retten i Første Instans i sag T-160/07 ophæves.
            
         
               —
            
            
               Klagen over afgørelsen truffet den 21. december 2005 af Harmoniseringskontorets Annullationsafdeling i sag 892 C om registrering af EF-varemærke nr. 2965804 COLOR EDITION afslås på grund af manglende søgsmålsinteresse eller subsidiært, idet der ikke foreligger absolutte registreringshindringer.
            
         
               —
            
            
               Harmoniseringskontoret tilpligtes at betale omkostningerne i forbindelse med sagen for Retten og for Domstolen.
            
         
               —
            
            
               CMS Hasche Sigle tilpligtes at betale omkostningerne i forbindelse med sagen for Harmoniseringskontoret.
            
         Anbringender og væsentligste argumenter
   Appellanten har påberåbt sig to anbringender til støtte for sin appel.
   Med det første anbringende, der omfatter to led, har appellanten gjort gældende, at Retten har begået en retlig fejl ved fortolkningen af artikel 55, stk. 1, litra a), i Rådets forordning (EF) nr. 40/94 af 20. december 1993 om EF-varemærker (1).
   Fejlen består i, at advokatfirmaet CMS Hasche Sigle blev anset for at have søgsmålskompetence i sagen for Kontoret for Harmonisering i det Indre Marked (Varemærker og Design) og senere for Retten. Denne part godtgjorde nemlig ikke, at den havde en faktisk eller potentiel økonomisk interesse, der i sig selv kunne begrunde, at et advokatfirma i eget navn skulle have ret til at optræde som part i en sag med henblik på at nedlægge påstand om annullation af registreringen af et varemærke for kosmetik. I henhold til fællesskabsretten kan der ikke anlægges sag, hvis der ikke foreligger personlig eller økonomisk interesse (actio popularis).
   Ifølge appellanten vil det under alle omstændigheder være uforeneligt med en advokats erhvervsprofil, idet der er tale om en person, som samarbejder med retsvæsnet, at anerkende, at en advokat kan indgive begæring om slettelse af et varemærke.
   Med det andet anbringende har appellanten bestridt Rettens bedømmelse, hvorefter varemærket COLOR EDITION opfattes som beskrivende og følgelig henhører under artikel 7, stk. 1, litra c), i forordning nr. 40/94. Denne fortolkning strider mod Domstolens praksis om de bestanddele som et beskrivende varemærke består af. Den omstændighed, at det af et varemærke kan udledes, hvilke varer det omfatter samt disses egenskaber, er ikke et tilstrækkeligt kriterium. Det er nødvendigt at undersøge, om valgte ord både særskilt og sammen er velkendte og sædvanlige i den relevante kundekreds' daglige sprogbrug.
   
      (1)  EFT 1994 L 11, s. 1.